15ರ ಹುಡುಗನೊಂದಿಗೆ ಮದ್ವೆಯಾದ 73ರ ಮಹಿಳೆ!

ಜಕಾರ್ತ್: ಪ್ರೇಮ ಕುರುಡು, ಪ್ರೇಮಿಗಳಿಗೆ ವಯಸ್ಸು ಅಡ್ಡಿಯಾಗಿಲ್ಲ ಎಂದು ಹೇಳುವುದನ್ನು ಕೇಳಿರ್ತಿವಿ. ಇದಕ್ಕೆ ಉದಾಹರಣೆ ಎಂಬಂತೆ ಇಂಡೋನೇಷಿಯಾದಲ್ಲಿ 73 ವಯಸ್ಸಿನ ಮಹಿಳೆಯೊಬ್ಬಳು 15 ವಯಸ್ಸಿನ ಬಾಲಕನೊಂದಿಗೆ ಪ್ರೇಮ ವಿವಾಹವಾಗಿದ್ದಾಳೆ.

15 ವರ್ಷದ ಸೇಲಾಮತ್ ಮತ್ತು 73ರ ರೋಹಯಾ ಬಿನತಿ ಮಹಮದ್ ಮದುವೆಯಾದ ಜೋಡಿಗಳು. ಕೆಲವು ದಿನಗಳ ಹಿಂದೆ ಸೇಲಾಮತ್ ಮಲೇರಿಯಾ ರೋಗದಿಂದ ಬಳಲುತ್ತಿದ್ದನು. ಈ ವೇಳೆ ಪಕ್ಕದ ಮನೆಯಲ್ಲಿದ ರೋಹಾಯ ಬಾಲಕನಿಗೆ ಆರೈಕೆ ಮಾಡಿದ್ದಾಳೆ. ಈ ಘಟನೆಯಿಂದಾಗಿ ಇಬ್ಬರ ನಡುವೆ ಪರಿಚಯವಾಗಿ ಮುಂದೆ ಸಲುಗೆ ಬೆಳೆದು ಅದು ಪ್ರೀತಿಗೆ ತಿರುಗಿದೆ.

ಇವರಿಬ್ಬರು ಮದುವೆಯಾಗಲು ತೀರ್ಮಾನಿಸಿದಾಗ ಊರಿನ ಹಿರಿಯರು ಭಾರೀ ವಿರೋಧ ವ್ಯಕ್ತಪಡಿಸಿದ್ದಾರೆ. ಇದ್ರಿಂದ ನೊಂದ ಇಬ್ಬರೂ ಆತ್ಮಹತ್ಯೆ ಮಾಡಿಕೊಳ್ಳುವುದಾಗಿ ತಿಳಿಸಿದ್ದಾರೆ. ಕೊನೆಗೆ ಗ್ರಾಮಸ್ಥರೇ ಮುಂದೆ ನಿಂತು ಇಬ್ಬರ ಮದುವೆಯನ್ನು ಮಾಡಿದ್ದಾರೆ. ವರ ಇನ್ನೂ ವಯಸ್ಕನಾಗದ ಕಾರಣ ಇಬ್ಬರ ಮದುವೆಯನ್ನು ತುಂಬಾ ಸರಳವಾಗಿ ಮಾಡಲಾಗಿದೆ ಊರಿನ ಹಿರಿಯರು ಹೇಳಿದ್ದಾರೆ.

ಇದನ್ನೂ ಓದಿ: 16ರ ಪೋರನ ಜೊತೆ 31 ವರ್ಷದ ಎರಡು ಮಕ್ಕಳ ತಾಯಿಯ ಲವ್!

ಸೇಲಾಮತ್ ತಂದೆ ಕೆಲವು ವರ್ಷಗಳ ಹಿಂದೆಯೇ ಸಾವನ್ನಪ್ಪಿದ್ದು, ತಾಯಿ ಎರಡನೇ ಮದುವೆಯಾಗಿದ್ದಾರೆ. ಎರಡನೇ ಮದ್ವೆಯ ನಂತ್ರ ತಾಯಿ ಸೇಲಾಮತ್‍ನಿಂದ ದೂರವಾಗಿದ್ದಾಳೆ. ಒಂಟಿಯಾಗಿದ್ದ ಸೇಲಾಮತ್ ಅನಾರೋಗ್ಯದಿಂದ ಬಳಲುತ್ತಿದ್ದಾಗ ರೋಹಯಾ ಸಹಾಯ ಮಾಡಿದ್ರಿಂದ ಇಬ್ಬರ ನಡುವೆ ಪ್ರೇಮಾಂಕುರವಾಗಿದೆ. ರೋಹಯಾ ಇದಕ್ಕೂ ಮೊದಲು ಎರಡು ಮದ್ವೆಯಾಗಿದ್ದು, ಆಕೆಗೊಂದು ಮಗು ಸಹ ಇದೆ.

ಇದನ್ನೂ ಓದಿ: 19ರ ಯುವಕ, 24ರ ಯುವತಿ – ಮೈಸೂರಿನ ದೇಗುಲದಲ್ಲಿ ನಡೆದೇ ಹೋಯ್ತು ಮದುವೆ